OpenLLM-France/wikimedia huggingface dataset:
# Dia Internacional de les Persones No-Binàries

El Dia Internacional de les Persones No-Binàries o Dia per la Visibilitat No-Binària es celebra cada any el 14 de juliol i té com a objectiu crear consciència i organitzar-se entorn dels problemes que enfronten les persones no-binàries a tot el món. Es va celebrar per primera vegada en 2012.
Encara que a la majoria dels països, no es reconeix el gènere no-binari com a legal, Austràlia, Bangladés, el Canadà, Dinamarca, Alemanya, Països Baixos, els Estats Units, i Nova Zelanda inclouen opcions de gènere no-binari en el passaport o permeten als residents de marcar el gènere amb una 'X' en la llicència de conduir.
La Setmana de Conscienciació No-Binària és la setmana que comença el diumenge o el dilluns anterior al Dia Internacional de les Persones No-Binàries el 14 de juliol. Aquest és un període de conscienciació LGBTQ+ dedicat a aquells que no encaixen dins del gènere binari tradicional, és a dir, aquells que no s'identifiquen exclusivament com a home o dona, o que poden identificar-se com a home i dona, o poden cauen fora d'aquestes categories per complet.

## Vegeu també

* Llista de festivitats LGTBI
* Identitat de gènere
* Dia Internacional de les Dones
* Dia Internacional de l'Home
* Dia Internacional de l'Orgull LGBT

## Referències

* ↑ Campaign. «Breaking Binaries this International Non-Binary Day». Human Rights Campaign. [Consulta: 13 juliol 2020].
* ↑ «International Non-Binary People's Day». Public and Commercial Services Union. Arxivat de l'original el 2020-07-15. [Consulta: 13 juliol 2020].
* ↑ Jake. «When is International Non-Binary Day in 2020?». www.thegayuk.com, 25-02-2020. [Consulta: 13 juliol 2020].
* ↑ Mathers. «Prepare for International Non-binary Day by learning how to be a better ally». Gay Star News, 13-07-2018. Arxivat de l'original el 2018-07-14. [Consulta: 13 juliol 2020].
* ↑ Pearson-Lyles, Robert. «X Gender Marker Available on U.S. Passports Starting April 11» (en anglès). United States Department of State. [Consulta: 7 juliol 2022].
* ↑ «Non-Binary Week 2020» (en anglès). Activist Bookshelf, 13-07-2020. Arxivat de l'original el 3 d’agost 2021. [Consulta: 31 desembre 2020].
* ↑ Abby Jones. «Happy Non-Binary Week: 9 Non-Binary and Genderqueer Indie Musicians You Need to Know» (en anglès). Pop Dust. [Consulta: 31 desembre 2020].
# Philautus terebrans

Philautus terebrans és una espècie de granota que es troba a l'Índia.
Només es coneix per espècimens conservats en museu i recollits en una única localitat dels Ghats Occidentals, a Andhra Pradesh (coordenades 17° 47′ N, 82° 16′ E﻿ / ﻿17.783°N,82.267°E﻿ / 17.783; 82.267).

## Referències

* ↑ Sushil Dutta, Karthikeyan Vasudevan, S.P. Vijayakumar, Chelmala Srinivasulu, S. Bhupathy 2004. Raorchestes terebrans. The IUCN Red List of Threatened Species. Version 2014.2. <www.iucnredlist.org>. Accedit a data 28 August 2014.
# Biscarrués

Biscarrués és un municipi aragonès situat a la província d'Osca i enquadrat a la comarca de la Foia d'Osca.

## Entitats de població

El municipi agrupa els nuclis següents:
* Erés. Llogaret situat a 458 metres d'altitud. L'any 2009 tenia 28 habitants.
* Piedramorrera. Està situat a 497 metres sobre el nivell del mar, entre Ayerbe i el riu Gàllego. L'any 2009 el llogaret tenia 13 habitants.
* Presa del Gállego. Aquesta caseria està situada a 420 metres d'altitud. Tenia 2 habitants l'any 2009.

## Agermanaments

* Escot

## Personatges cèlebres

* Jesús María Pérez Loriente, jugador de basquetbol, internacional amb la selecció espanola.

## Referències

* ↑ «Gran Enciclopèdia Aragonesa, Biscarrués». Arxivat de l'original el 2016-09-13. [Consulta: 16 juliol 2016].
* ↑ «Gran Enciclopèdia Aragonesa, Erés». Arxivat de l'original el 2016-09-14. [Consulta: 21 juliol 2016].
* ↑ «Gran Enciclopèdia Aragonesa, Piedramorrera». Arxivat de l'original el 2016-09-14. [Consulta: 21 juliol 2016].
* ↑ «Gran Enciclopèdia Aragonesa, Presa del Gállego». Arxivat de l'original el 2016-09-14. [Consulta: 21 juliol 2016].
# Campionat del Món de ciclisme

«Campionat del Món de ciclisme» té aquests significats:
* Campionat del Món de ciclisme en ruta masculí
* Campionat del Món de ciclisme en ruta femení
* Campionat del Món de ciclisme en contrarellotge masculí
* Campionat del Món de ciclisme en contrarellotge femení
# Muscoda

Muscoda és una població dels Estats Units a l'estat de Wisconsin. Segons el cens del 2000 tenia 1.453 habitants.

## Demografia

Segons el cens del 2000, Muscoda tenia 1.453 habitants, 610 habitatges, i 384 famílies. La densitat de població era de 412,5 habitants per km².
Dels 610 habitatges en un 29,7% hi vivien nens de menys de 18 anys, en un 46,9% hi vivien parelles casades, en un 11% dones solteres, i en un 36,9% no eren unitats familiars. En el 32,1% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,6% tenia menys de 18 anys, un 7,8% entre 18 i 24, un 27,3% entre 25 i 44, un 21,3% de 45 a 60 i un 20% 65 anys o més.
L'edat mediana era de 39 anys. Per cada 100 dones de 18 o més anys hi havia 88,8 homes.
La renda mediana per habitatge era de 30.903 $ i la renda mediana per família de 38.750 $. Els homes tenien una renda mediana de 29.853 $ mentre que les dones 21.058 $. La renda per capita de la població era de 15.390 $. Aproximadament el 7,9% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Muscoda» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Muscoda». American Fact Finder. Oficina del Cens dels Estats Units, 12-01-2010.
# Platja de Peñarrubia

La Platja de Peñarrubiase situa en la parròquia de Somió, en el municipi de Gijón, en concejo homònim, Astúries.

## Descripció

La platja de Peñarrubia és de fàcil accés, ja que es pot arribar a ella amb cotxe i de l'aparcament prendre unes escales que descendeixen fins al jaç sorrenc.
La platja es troba envoltada de penya-segats, la qual cosa juntament amb la seva orientació fa que tingui els matins en ombra. És una platja freqüentada per nudistas.
El fons de la platja és rocós pel que es recomana molta precaució en banyar-se. A vegades es produeixen despreniments que fan necessari el tancament dels accessos pel perill que això comporta.
Compta amb gran varietat de serveis com a dutxes, papereres, servei de neteja, senyalització de perill així com equip de salvament durant l'època estival.

## Referències

* 1 2 del Río, Alejandro. Guía total de las playas de Asturias. 244 rincones para disfrutar de la costa asturiana (en castellà). Nobel, 2013, p. 199. ISBN 978-84-8459-669-1.
* ↑ «Playa de Peñarrubia» (en castellà). Arxivat de l'original el 2016-03-03. [Consulta: 26 octubre 2018].
* ↑ «Còpia arxivada». Arxivat de l'original el 2015-02-02. [Consulta: 20 març 2015].
# Reial Federació Espanyola d'Atletisme

La Reial Federació Espanyola d'Atletisme (RFEA) (en castellà, Real Federación Española de Atletismo, RFEA) és el màxim òrgan de gestió de l'atletisme a l'Estat espanyol, encarregant-se de tot allò relacionat amb la selecció espanyola i de l'organització de les principals competicions atlètiques celebrades al Regne d'Espanya, com per exemple el Campionat d'Espanya.
José María Odriozola és el president de la RFEA des del 14 de gener de 1989 quan derrotà 151 a 60 vots a Guillermo Ros, succeint en el lloc a Juan Manuel de Hoz que havia estat president des del 31 de maig de 1977. A partir d'aleshores s'ha erigit com el president smb més temps en exercici del càrrec, havent estat reescollit fins a cinc ocasions, la darrera d'elles el 13 de desembre de 2008.

## Referències

* ↑ «José María Odriozola - Apuntes biográficos» (en castellà). RFEA.es. Arxivat de l'original el 2010-09-23. [Consulta: 19 setembre 2010].
* ↑ «José María Odriozola, reelegido como presidente de la RFEA» (en castellà). Antena3noticias.com, 13-12-2008. [Consulta: 19 setembre 2010].

## Enllaços externs

* Reial Federació Espanyola d'Atletisme - Lloc web oficial (castellà)
# Capitòlies

Capitòlies (Capitolias) fou una antiga ciutat nabatea de Palestina, avui a Jordània. La seva situació és incerta com la de Dion i s'ha identificat les dues ciutats com una sola.
Fou declarada autònoma per Trajà el 97-98, i integrada a la Decàpolis. Al segle iv era seu d'un bisbat del que Michel Le Quien esmenta alguns bisbes: Antíoc, que va participar en el concili de Nicea el 325; Ananies, al Concili de Calcedònia el 451; i Pere (sant) que fou martiritzat al segle vii pel smusulmans. Al segle vi i VII és esmentada per diversos geògrafs entre els quals Hierocles i Jordi Xipriota. El segle xii va esdevenir arquebisbat segons "Notitia episcopatuum". Eubel (I, 169) esmenta quatre bisbes llatins als segles xiv i xv.
Correspon a la moderna Bayt Ras.

## Bibliografia

* Enciclopèdia Catòlica
# Bisceglie

Bisceglie és un municipi italià, situat a la regió de la Pulla i a la província de Barletta-Andria-Trani. L'any 2006 tenia 53.736 habitants. Destaquen els seus dòlmens neolítics.

## Referències

* ↑ «Artes Figurativas I». A: Enciclopedia Temática Sopena (paper) (en castellà). Traducció de l'Enciclopedia Generale "Le Nove muse" de S.A.I.E. Editrice. Barcelona: Editorial Ramon Sopena, S.A., 1982, p.20. ISBN 84-303-0967-5 [Consulta: 15 desembre 2014].
# Pääkkönenita

La pääkkönenita és un mineral de la classe dels sulfurs. Va ser anomenada en honor del geòleg finès Viekko Pääkkönen (1907–1980).

## Característiques

La pääkkönenita és un sulfur de fórmula química Sb₂AsS₂. Cristal·litza en el sistema monoclínic en forma de cristalls rars, de fins a 30 μm, i en grans irregulars. La seva duresa a l'escala de Mohs és 2,5.
Segons la classificació de Nickel-Strunz, la pääkkönenita pertany a «02.DB: Sulfurs metàl·lics, M:S = 2:3» juntament amb els següents minerals: antimonselita, bismutinita, guanajuatita, metastibnita, estibina, ottemannita, suredaïta, bowieïta, kashinita, montbrayita, edgarita, tarkianita i cameronita.

## Formació i jaciments

La pääkkönenita es forma en dipòsits minerals hidrotermals juntament amb altres minerals que contenen Sb-As. Va ser descoberta a Kalliosalo, a Seinäjoki (Ostrobòtnia del Sud, Finlàndia). També ha estat descrita al Canadà, els Estats Units, França, Grècia, la República Txeca i la República Popular de la Xina.
Sol trobar-se associada a altres minerals com: arsenopirita, arsènic natiu, löllingita, estibina, antimoni natiu, estibarseni, esfalerita, siderita, quars, vaughanita i realgar.

## Referències

* 1 2 3 «Pääkkönenite» (en anglès). Mindat. [Consulta: 7 novembre 2015].
* 1 2 3 «Pääkkönenite» (en anglès). Handbook of Mineralogy. Arxivat de l'original el 8 de maig 2019. [Consulta: 1r abril 2018].
# Camil Riera i Canudes

Camil Riera i Canudes (Vic, Osona, 1913 - 1978) va ser un filòsof i teòleg català, canonge Mestrescola de la Catedral de Vic (1976). Estudià humanitats i Filosofia al Seminari de Vic i es doctorà en Filosofia i en Teologia per la Pontifícia Universitat Gregoriana de Roma. S'ordenà sacerdot el 1936. Tingué un paper clau en la represa del Seminari de Vic a partir de 1940. Com a professor d'aquesta institució impartí una varietat força gran d'assignatures, però que totes elles es troben al redós de la Filosofia. A partir del 1948 regí la càtedra de pensament balmesià que fundà el mateix Seminari. A més, va ser secretari director de l'Escola del Magisteri de l'Església Balmes (1948-1976), professor de Filosofia al Col·legi Sant Miquel dels Sants de Vic, director de la secció de Filosofia del Patronat d'Estudis Osonecs i director de l'Escola de Teologia de Vic.

## Publicacions principals

* Balmes, filósofo de la historia (Vic, Portabella, 1953)
* Doctrina de los símbolos toledanos sobre el espíritu santo (Balmesiana, Vic, 1955)

## Referències

* ↑ Cf. SALARICH I TORRENTS, Miquel S., S. YLLA-CATALÀ I GENÍS, Miquel. Vigatans il·lustres. Vic, Patronat d'Estudis Osonencs, 1983, Osona a la Butxaca, 5-6.
* ↑ Cf. ROVIRÓ I ALEMANY, Ignasi. Diccionari de filòsofs, teòlegs i mestres del seminari de Vic (1749 – 1968). Temple Romà, Vic, Patronat d'Estudis Osonencs, 2000, Osona a la butxaca 22 – 23.
# Dècada del 530 aC
## Esdeveniments

* El 12 d'octubre de 539 aC (segons el Calendari julià, 7 al calendari gregorià) l'exèrcit Cir II el Gran va entrar a la ciutat de Babilònia sense resistència després de derrotar-lo a la batalla d'Opis.
* 535 aC - Els cartaginesos derroten els grecs foceus a Alàlia (Còrsega) i s'asseguren el control del Mediterrani Occidental.
* Eivissa entra dins l'òrbita de Cartago.

## Personatges importants

* 530 aC - Neix Aristides, polític grec. (Mort el 468 aC)
* 533 aC - Neix Itoku, emperador del Japó. (Mort el 476 aC)

## Referències

* ↑ Grant, R.G.. 1001 Battles That Changed the Course of History (en anglès). Book Sales, 2017, p. 31. ISBN 9780785835530.
* 1 2 Casasnovas Camps, Miquel Àngel. Història de les Illes balears. Palma (Mallorca): Editorial Moll, 1998, p. 435. ISBN 84-273-4044-3.
# Annita á Fríðriksmørk

Annita á Fríðriksmørk (Tórshavn, 27 de juliol de 1968) és una política i docent feroesa. És membre del Partit Republicà Feroès (Tjóðveldi)

## Antecedents

Annita á Fríðriksmørk és la filla de Simona Abrahamsen i Henry Frederiksberg, i es va criar a Strendur, a l'illa d'Eysturoy Està casada amb Páll Olsen, amb qui ha tingut dos fills Símun Pauli i Brynhild. La família viu a Hoyvík. Va estudiar a l'Escola de professors de les illes Fèroe (Føroya Læraraskúli) l'any 1992 i ha treballat com a professora des de 1992 a les illes Fèroe i Dinamarca. Des de 1996 imparteix classes a l'Escola Tècnica de Tórshavn.

## Carrera política

Annita á Fríðriksmørk va ser elegida membre del Løgting (Parlament feroès) per primera vegada el 1998. Va ser presidenta de la Comissió de Cultura i membre de l'òrgan parlamentari responsable del control del sistema penal. També es va asseure a la comissió preparant la futura constitució de les Illes Feroe en cas de separació de Dinamarca.
Va ser Ministra de Cultura del segon govern d'Anfinn Kallsberg del 17 de setembre al 5 de desembre de 2003. En el seu breu mandat, es va signar l'acord de cooperació cultural amb les illes Shetland.
El 2008 va ser membre temporal del Parlament de Dinamarca (Folketing) del 9 de setembre al 24 d'octubre com a substituta d'Høgni Hoydal, que era ministre en aquell moment.
En les eleccions generals de les illes Fèroe el 2015, va ser elegida novament. Va ser presidenta de la comissió permanent d'afers exteriors.
Actualment és una de les poques dones polítiques a les illes Fèroe, i està especialment compromesa amb la igualtat de gènere. A més, és portaveu del seu partit per a la política social, sanitària, petroliera i eclesiàstica. Juntament amb el seu company Finnur Helmsdal, va ser l'iniciadora de la Llei de Lluita contra la discriminació de les Illes Feroe, que des del 2006 també protegeix explícitament els homosexuals.

## Referències

* ↑ ft.dk - Annita á Fríðriksmørk (TF)
* ↑ FT.dk
* ↑ kvf.fo - Soleiðis eru tingnevndirnar mannaðar
# Scinax elaeochraoa

Scinax elaeochraoa és una espècie de granota que es troba a Colòmbia, Costa Rica, Nicaragua i Panamà.

## Referències

* Fordham et al (2006). Scinax elaeochraoa. Llista Vermella de la UICN, Unió Internacional per a la Conservació de la Natura, 2006. Consultat el 3 gener 2008 (en anglès). (anglès)
# Masgrau (Tavèrnoles)

Masgrau és una masia de Tavèrnoles (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil.
Masia de planta rectangular orientada a migdia amb la façana a la part de l'aiguavés on hi ha un gros portal dovellat. A la part esquerra de la mateixa hi ha un porxo. Al nivell del primer pis sobresurt un pati de parets de pedra, tant a la part anterior com posterior de l'edifici. Aquest últim és sostingut per gruixudes parets a les quals s'obren badius de pedra tosca. En aquest mateix indret hi trobem un pou cisterna amb el coll de pedra picada.

## Història

Antiga masia sota la demarcació de Savassona, que conserva documentació des del segle xv, la qual fa referència al segle xiv. Masgrau és una gran propietat que inclou els masos Frontera i Can Soca de Sant Martí de Riudeperes i el Pont de Malafogassa de Sant Sadurní d'Osormort. Degut a un enllaç matrimonial, vers el segle xvi d'un hereu de Masgrau amb una pubilla del mas Comermena (Sant Martí Sescorts), s'annexionaren el patrimoni dels Masgrau: Comermena, Santa Margarida de Vilaseca, Marrubí, el güell i Torra d'Olost.

## Referències

* 1 2 3 «Masgrau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Prudni

Prudni (en rus: Прудный) és un poble (un possiólok) del krai de Krasnoiarsk, a Rússia, que en el cens del 2010 tenia 196 habitants. Pertany al districte de Kuràguino.

## Referències

* ↑ Топокарты ГГЦ
* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# Camp Point

Camp Point és una població dels Estats Units a l'estat d'Illinois. Segons el cens del 2000 tenia 1.244 habitants.

## Demografia

Segons el cens del 2000, Camp Point tenia 1.244 habitants, 469 habitatges, i 314 famílies. La densitat de població era de 505,6 habitants/km².
Dels 469 habitatges en un 33,9% hi vivien nens de menys de 18 anys, en un 52% hi vivien parelles casades, en un 12,2% dones solteres, i en un 33% no eren unitats familiars. En el 29,4% dels habitatges hi vivien persones soles el 18,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,2% tenia menys de 18 anys, un 6,8% entre 18 i 24, un 26,2% entre 25 i 44, un 19% de 45 a 60 i un 20,9% 65 anys o més.
L'edat mediana era de 38 anys. Per cada 100 dones de 18 o més anys hi havia 79,8 homes.
La renda mediana per habitatge era de 31.094 $ i la renda mediana per família de 43.646 $. Els homes tenien una renda mediana de 28.000 $ mentre que les dones 21.466 $. La renda per capita de la població era de 15.211 $. Aproximadament el 9,5% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Camp Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Camp Point». American Fact Finder. Oficina del Cens dels Estats Units, 12-01-2010.
# Puig Oliver

«Puig Oliver» té aquests significats:
* Maria Rosa Puig Oliver (Algaida, 1972), política mallorquina del Partit Popular de Balears
* Puig Oliver (Bescanó), muntanya de Bescanó a la comarca del Gironès
# Dog (cinologia)

Dog, sovint també anomenades dogo, és un grup de races de gossos de grans dimensions. Sovint s'usen els termes gos molós i mastí com a sinònims de dog.

## Races de dog

* Dog argentí
* Dog alemany, també anomenat gran danès
* Dog de Bordeus
* Dog del Tibet, també anomenat mastí tibetà
* Dog de Guatemala

## Referències

* ↑ «Dog (cinologia)». Gran Enciclopèdia Catalana. Barcelona: Grup Enciclopèdia Catalana.
* 1 2 Considerada raça potencialment perillosa a Catalunya, vegeu LLEI 10/1999, de 30 de juliol, sobre la tinença de gossos considerats potencialment perillosos, article 1
# Coeficient d'escolament

El coeficient d'escolament o escorrentia és la relació entre la làmina d'aigua precipitada sobre una superfície i la làmina d'aigua que s'escola superficialment, (ambdues expressades en mil·límetres).
    $\ k={\frac {E_{s}}{P_{r}}}$
On:
    $\ P_{r}$ = Precipitació (en mm)
    $\ E_{s}$ = Làmina escolada (en mm)
El valor del paràmetre k varia molt en funció del tipus d'ús del sòl. En el quadre següent es presenten alguns valors generalment acceptats per precipitacions de llarga durada.
| Característica de l'àrea | Valor de k |
| Residencial urbà - Cases unifamiliars | 0,30 |
| Residencial urbà - Apartaments amb jardins | 0,50 |
| Comercial i industrial | 0,90 |
| Forestal (depenent del sòl) | 0,05 - 0,20 |
| Parcs, prats, terrenys cultivats | 0,05 - 0,30 |
| Pavimentat amb asfalt o formigó | 0,85 - 1,00 |
| Terreny saturat per pluges prolongades | 1,00 |
Observant aquests valors determinats per mitjà d'assaigs de camp, es pot apreciar fàcilment per què la destrucció dels bosc si la urbanització provoquen crescudes molt més grans.

## Observació

Cal corregir l'equació del coeficient d'escorriment, ja que aquest és la relació entre el cabal que escorre sobre el cabal precipitat (que sempre és més gran per les pèrdues que es presenten durant l'escorriment, com són la infiltració i l'evaporació), el que fa que el coeficient d'escorriment sigui sempre menor que la unitat. A majors pèrdues del cabal precipitat, menor serà el coeficient d'escorriment, i viceversa. Per tant: $\ k={\frac {E}{P}}$

## Vegeu també

* Capacitat d'infiltració
* Escorrentia

## Referències

Linsley & Franzini. Engenharia de recursos hídricos. Sao Paulo: Universitat de Sao Paulo

## Notes

* ↑ «Coeficient d'escolament». Gran Enciclopèdia Catalana. Barcelona: Grup Enciclopèdia Catalana.
* ↑ Coeficient d'escolament Arxivat 2016-03-03 a Wayback Machine. al TERMCAT

## Enllaços externs

* Màximes crescudes. Mètode racional Arxivat 2014-05-18 a Wayback Machine.
# Scinax flavidus

Scinax flavidus és una espècie de granota que es troba a Colòmbia i Veneçuela.

## Referències

* Fordham et al (2006). Scinax flavidus. Llista Vermella de la UICN, Unió Internacional per a la Conservació de la Natura, 2006. Consultat el 3 gener 2008 (en anglès). (anglès)
# Melícia

Melícia (Meliceae) és una tribu de la família de les poàcies. Inclou dos grans gèneres, Melica amb aproximadament 80-90 espècies i Glyceria amb aproximadament 55 espècies, i altres gèneres més petits: Pleuropogon, amb 5 espècies, Triniochloa amb 4 espècies, Schizachne amb 2 espècies i Anthochloa, Lycochloa i Streblochaete, cada una amb una sola espècie.
La tribu Meliceae és més abundant en regions temperades d'Euràsia però és també ben representat en regions temperades d'Amèrica del Sud i del nord però hi ha diferències grans entre els generes. Els gèneres Glyceria i Pleuropogon creixen en àrees humides, sovint dins de l'aigua; Meliceae i Schizachne tendeixen a créixer en sec, però també es poden trobar en llocs de desguàs. Unes quantes espècies de Meliceae i Glyceria són usades com ornamentals. Alguna espècie de Glyceria, especialment G. declinata, és invasiva.

## Referències

* ↑ Bouchenak-Khelladi Y, Salamin N, Savolainen V, et al. «Large multi-gene phylogenetic trees of the grasses (Poaceae): progress towards complete tribal and generic level sampling». Mol. Phylogenet. Evol., 47, 2, 01-05-2008, pàg. 488–505. DOI: 10.1016/j.ympev.2008.01.035. PMID: 18358746.
* ↑ Tsvelev, N.N. 2006. Synopsis of the mannagrass genus, Glyceria (Poaceae). Bot. Zhurn. (Moscow and Leningrad). 2006. 91(2):255–276
* ↑ But, P.P.H. 2007. Pleuropogon, pp. 103-109 in Barkworth et al., Flora of North America north of Mexico, vol. 24. Oxford University Press
* ↑ Clayton, W.D. and S.A. Renvoize. 1986. Genera Graminum: Grasses of the World. Kew Bull., Addit. Ser. 13. Her Majesty's Stationery Office, London, England. 389 pp.

## Enllaços externs

* El gènere a herbarium.usd.edu Arxivat 2011-06-11 a Wayback Machine.